Izziņa par atzinumos sniegtajiem iebildumiem un priekšlikumiem

Ministru kabineta noteikumu projektam “Grozījumi Ministru kabineta 2012. gada 11. decembra noteikumos Nr. 857 „Latvijas Investīciju un attīstības aģentūras nolikums””

**I. Jautājumi, par kuriem saskaņošanā vienošanās nav panākta**

|  |  |  |  |  |
| --- | --- | --- | --- | --- |
| N**r. p.k.** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu** | **Projekta attiecīgā punkta (panta) galīgā redakcija** |
| 1 | 2 | 3 | 4 | 5 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2021.gada 19.aprīlis – elektroniskā skaņošana  2021.gada 27.aprīlis – elektroniskā skaņošana |
|  |  |
| Saskaņošanas dalībnieki | Finanšu ministrija, Tieslietu ministrija, Ārlietu ministrija, Izglītības un zinātnes ministrija, Valsts kanceleja, Pārresoru koordinācijas centrs |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Finanšu ministrija, Tieslietu ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija | |
| 1 | 2 | 3 | 4 | 5 | |
|  | Noteikumu 4.5.1 un 4.5.2 apakšpunkts:  “4.5.1 veicina zināšanu ietilpīgu preču un pakalpojumu attīstību tautsaimniecībā un to eksportu, it īpaši Viedās specializācijas stratēģijas jomās;  4.5.2 nodrošina Viedās specializācijas stratēģijas vērtību ķēžu ekosistēmu veidošanu, attīstīšanu un atpazīstamības veicināšanu Latvijā un ārvalstīs;” | **Tieslietu ministrijas iebildums**  Lūdzam saskaņot projektā paredzētos Latvijas Investīciju un attīstības aģentūras darbības mērķus, funkcijas un uzdevumus, ņemot vērā, ka iestādes funkcija ir  patstāvīga rīcība iestādes izveidošanas mērķa sasniegšanai, savukārt iestādes uzdevums ir konkrēts un noslēgts pasākums funkcijas ietvaros. Vēršam uzmanību, ka projektā atsevišķi uzdevumi atkārto iestādes mērķī noteikto un nerada priekšstatu par pasākumiem, kuri tiks veikti attiecīgā mērķa sasniegšanai. Piemēram, projekta 1.8. apakšpunktā noteiktais uzdevums veicināt zināšanu ietilpīgu preču un pakalpojumu attīstību un to eksportu atkārto projekta 1.1. apakšpunktā paredzēto Latvijas Investīciju un attīstības aģentūras darbības mērķi. | **Ņemts vērā** | Noteikumu 4.5.1 un 4.5.2 apakšpunkts izteikts šādā redakcijā:  “4.5.1 organizē zināšanu ietilpīgu preču un pakalpojumu attīstības un eksporta veicināšanas pasākumus, it īpaši Viedās specializācijas stratēģijas jomās;  4.5.2 veido un attīsta Latvijas Viedās specializācijas stratēģijas vērtību ķēžu ekosistēmas, kā arī organizē to atpazīstamības veicināšanas pasākumus Latvijā un ārvalstīs;” | |
|  | Anotācijas I sadaļas 2. punkts un VII sadaļa. | **Finanšu ministrijas iebildums**  Ņemot vērā anotācijas I sadaļas 2. punktā minēto, ka līdz šim Latvijas institūtā ar valsts tēla veidošanu nodarbojās četri cilvēki, turpretī Latvijas Investīciju un attīstības aģentūras (turpmāk – LIAA) reorganizētajā Valsts tēla un komunikācijas departamentā plānots nodarbināt 18 cilvēkus, vēršam uzmanību, ka šāds neproporcionāli liels skaits darbinieku skaits 1-2 funkciju izpildei vienas aģentūras ietvaros neatbilst labas pārvaldības prakses principiem, līdz ar to aicinām LIAA izvērtēt funkciju optimizācijas iespējas un tās pārskatīt, kā arī sniegt skaidrojumu ar detalizētu un strukturētu analīzi attiecībā uz darbinieku ieguldījumu iestādēs mērķu un uzdevumu sasniegšanā. Nepieciešamības gadījumā lūdzam precizēt arī anotācijas VII sadaļu. | **Ņemts vērā** | Precizēts Anotācijas I sadaļas 2. punkts un VII sadaļa.  Norādīts darbinieku skaits attiecībā uz reorganizācijā pievienojamo funkciju, proti, četras Latvijas institūta amata vietas. Citu esošo LIAA funkciju nodrošināšanai paredzētais darbinieku skaits ar šo Noteikumu projektu netiek grozīts. LIAA Komunikācijas un informācijas departaments tika izveidots 2020. gadā, apvienojot Sabiedrisko attiecību nodaļu un Āŗējās tirdzniecības veicināšanas departamenta Biznesa informācijas nodaļu, tādējādi LIAA Komunikācijas un informācijas departaments ne tikai nodrošina iestādes iekšējo un ārējo komunikāciju, īsteno informācijas un publicitātes pasākumus, nodrošinot sabiedrības informētību par LIAA funkcijām un pakalpojumiem un veicinot Latvijas valsts uzņēmējdarbības ekosistēmas attīstību, atbilstoši LIAA dažādām mērķauditoriju grupām uztur piecas (liaa.gov.lv, business.gov.lv, expo2020.lv, inovuss.lv, eib.liaa.gov.lv) tīmekļvietnes un sešus sociālo tīklu galvenos kontus angļu un latviešu valodā, kā arī uzrauga pārējo LIAA struktūrvienību pārziņā esošās 14 tīmekļvietnes, veido mediju attiecības, bet arī apkopo un aktualizē informāciju par Latvijas ekonomisko sadarbību ar ārvalstīm, Latvijas ekonomiku un Latvijas tautsaimniecības nozarēm, nodrošina vienota vizuālā satura izstrādi LIAA publicitātes materiāliem. Turklāt atbilstoši Ministru kabineta 2020. gada 29. septembra sēdes protokollēmumam 55.§ LIAA Komunikācijas un informācijas departaments veic arī vienota valsts tēla izstrādes koordinēšanu, tajā skaitā izstrādā valsts ekonomiskā tēla mārketinga un ieviešanas plānu. Visas LIAA Komunikācijas un informācijas departamentā izveidotās amata vietas atbilstoši Ministru kabineta 2010. gada 30. novembra noteikumu Nr. 1075 „Valsts un pašvaldību institūciju amatu katalogs” 17.¹ un 17.2 punktam ir saskaņotas ar Ekonomikas ministriju un Valsts kanceleju. | |
|  | Anotācijas III sadaļas 8.punkts. | **Finanšu ministrijas iebildums**  Lūdzam anotācijas III sadaļas 8.punkta pirmo teikumu izteikt šādā redakcijā: *“1)Informācija par ietekmi uz Ārlietu ministrijas un Ekonomikas ministrijas budžetu (tajā skaitā četru amata vietu pārdali) 2021.gadā un turpmākajos gados ir norādīta Ekonomikas ministrijas sagatavotajā un vienlaikus ar šo noteiktumu projektu virzāmajā Ministru kabineta rīkojuma projektā par apropriācijas pārdali.”* | **Ņemts vērā** | Precizēts Anotācijas III sadaļas 8.punkts. | |
|  | Anotācijas I sadaļas 2. punkts. | **Finanšu ministrijas iebildums**  Lūdzam Ekonomikas ministriju anotācijas 5. un 6.lpp. precīzāk norādīt, kādu informāciju, kas interesē uzņēmējus, tā plāno iegūt no iestādēm un kādā veidā to paredzēts īstenot (piemēram, informācijas pieprasījumi, informācijas iegūšana no iestāžu mājas lapām vai no iestāžu informācijas sistēmām). Gadījumā, ja ir plānots iegūt informāciju no Kohēzijas fondu vadības informācijas sistēmas (KPVIS) aicinām sazināties ar Centrālās finanšu un līgumu aģentūras (turpmāk – CFLA) Vadības informācijas sistēmas nodaļas vadītāju Aneti Jaudzemu, lai noskaidrotu, kādus datus (saturiskos) būtu iespējams izgūt no KPVIS un kādus tehniskos risinājumus datu izgūšanai CFLA spēj piedāvāt, t.sk. neradot papildu izdevumus CFLA. Kā arī aicinām izvērtēt minētās informācijas iekļaušanu anotācijā. | **Ņemts vērā** | Papildināts Anotācijas I sadaļas 2. punkts. | |
| Atbildīgā amatpersona | |  | |  |
|  | | (paraksts)\* | |  |

Piezīme. \* Dokumenta rekvizītu „paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Lauma Blūmentāle

Inovācijas departamenta

Inovācijas politikas nodaļas vecākā eksperte

tālr.: 67013133, e-pasts: [Lauma.Blumentale@em.gov.lv](mailto:Lauma.Blumentale@em.gov.lv)